《次韵叶秀实县治环翠亭 其二》
宋代·陈棣

合缀严宸玉笋班，尚劳小试簿书间。溟鲲未击三千里，天骥终归十二闲。

望气行看求利剑，知音当已识高山。逼人富贵君宁免，未许山阴兴尽还。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。